burgasdotpro/wikipedia huggingface dataset:
Monster Energy

Monster Energy je energetický nápoj, ktorý začala vyrábať spoločnosť Hansen Natural v roku 2002.
Zloženie.
Obsah kofeínu väčšiny nápojov Monster Energy je asi 33,81 mg/100 ml. Takisto ako aj u väčšiny ostatných energetických nápojov je na obale varovanie, ktoré hovorí o maximálnom počte spotrebovaných plechoviek za deň (do troch s objemom 500 ml). Takisto sa neodporúča konzumácia deťom, tehotným ženám a ľuďom citlivým na kofeín.
Zloženie: sýtená voda, sacharóza, glukóza, taurín, citran sodný, farbivo, extrakt z koreňa ženšenu, L-karnitín, kofeín, kyselina sorbová, kyselina benzoová, nikotínamid, chlorid sodný, glukurónolaktón, inozitol, guarana, hydrochlorid pyridoxínu, sukralóza, riboflavín, maltodextrín, kyanokobalamín.
Logo.
Podľa hoaxu kolujúceho internetom je logo zostavené z čísla 666 (tzv. číslo šelmy) v hebrejčine. Vedúci spoločnosti McLean Design, ktorá vytvorila branding, túto fámu poprel. Vyjadril sa, že bolo inšpirované tvorbou Alfreda Hitchcocka – ikonické M naznačuje pazúry príšery (angl. "monster") ako sa predierajú cez plechovku, lebo "„príšera, ktorú nevidíte je strašidelnejšia.“"
Benassi Bros.

Benassi Bros. je talianska dance skupina. Členovia skupiny, Benny Benassi a Alle Benassi začali svoju DJskú kariéru koncom 80-tych rokov. Navzdory názvu "Benassi Bros." sú Benny Benassi a Alle Benassi bratranci.
Bystré sedlo (Západné Tatry)

Bystré sedlo () je výrazné lúčnaté sedlo v hlavnom hrebeni Západných Tatier. 
Poloha a charakteristika.
Nachádza sa severne od Bystrá na slovensko-poľskej hranici, medzi Blyšťom () a Gáborovým sedlom (). Na slovenskej strane zo sedla spadajú hôľnaté zrázy, na poľskej skalnaté. 
Turistika a výhľady.
Cez toto miesto prechádza červená hrebeňová turistická značka zo Sivého vrchu a modrá turistická značka z rázcestia v Gáborovej doline na Bystrú. Na Bystrú sa dá zo sedla dostať približne za 0:35 hodiny a na susedný Blyšť približne za 0:25 hodiny. Na tomto mieste sú pekné výhľady na poľskú Pyszniansku dolinu a do Gáborovej doliny.
Pyšné sedlo

Pyšné sedlo (; ) je sedlo v Tatrách, na slovensko-poľskej štátnej hranici. Je najvýchodnejším hrebeňovým sedlom Západných Tatier dostupným po červenej turistickej hrebeňovej značke.
Poloha.
Nachádza sa v strednej časti Tatier, v podcelku Západné Tatry a v ich časti Liptovské Tatry. Leží na slovensko-poľskej hranici, na rozhraní Žilinského kraja a Malopoľského vojvodstva. Južné svahy zasahujú do katastra obce Pribylina v okrese Liptovský Mikuláš, severné patria obci Kościelisko v Powiate tatrzańskom. Najbližšími sídlami sú južne situované Podbanské a severne ležiace Kościelisko. Sedlo sa nachádza v Tatranskom národnom parku v slovenskej i poľskej časti pohoria.
Opis.
Nachádza sa v hlavnom hrebeni Západných Tatier, medzi Blyšťom () a Veľkou Kamenistou (). Je veľmi rozľahlé a vzhľadom na svoju relatívne nízku nadmorskú výšku je porastené nielen trávou, ale aj kosodrevinou. Rovnako ako Bystré sedlo je uzáverom poľskej Pysznianskej doliny, ktorá je vo svojom konci veľmi široká. Na slovenskej strane ukončuje Kamenistú dolinu. Tá je asi 7 kilometrov dlhá a preslávená častým výskytom medveďa. Pod sedlom sa nenachádzajú žiadne plesá, ale počas hojných dažďov sa dočasne na našej strane nejaké vytvoria. V sedle končí červená turistická značka aj modrá turistická značka vedúca z Podbanského. Zo sedla tiež vedie aj neznačkovaný vyšliapaný chodník na vrch Veľká Kamenistá, ktorý má výšku 
Výhľady.
Miesto má poľský názov "Pysznianska Przelecz" a ponúka nádherné výhľady do Kamenistej a Pysznianskej doliny.
Majstrovstvá sveta v póle

Majstrovstvá sveta v póle je najvyššie medzinárodné podujatie národných družstiev v jazdeckom póle, ktoré riadi Medzinárodná federácia póla (FIP). Jeho história sa datuje do roku 1987, kedy sa v Argentíne konal prvý turnaj majstrovstiev sveta. Podujatie prebieha s 3- až 4-ročnou periodicitou. Organizuje sa zatiaľ iba v mužskej kategórii, ale FIP do budúcnosti plánuje takéto podujatie aj v ženskej kategórii.
Master of Ceremonies

Master of Ceremonies alebo skrátene MC je v hudbe hip-hop, rap, reggae či v príbuzných žánroch raper, ktorý zabáva publikum svojou improvizáciou často na témy navrhované publikom. MC musí byť schopný ihneď skladať rýmy. V rapovom slangu sa to nazýva freestyle. Ako povedal Kool G Rap: "master of ceremonies, z ktorého pochádza skratka MC, znamená udržiavať párty nažive". 
Prví MC sa objavili začiatkom 70. rokov v USA pri vzniku rapu.
Santiago Bernabéu Yeste

Fernando Santiago Bernabéu de Yeste (* 8. jún 1895, Albansa, Španielsko  † 2. jún 1978, Madrid) bol španielsky futbalový hráč a neskôr aj predseda futbalového klubu Real Madrid.
Životopis.
Narodil sa ako siedmy syn právnika Jose Bernabeu Ibaneza a kubánskej matky Antonii Yeste Nunezovej. Keď mal Santiago päť rokov sa rodina presťahovala do Madridu. Po ukončení štúdia práva na Instituto Cardenal Cisneros v Madride sa stal advokátom a na krátky čas sa presťahoval do Ovieda, ale neskôr sa vrátil späť do Madridu a začal sa naplno venovať svojej obľúbenej hre, futbalu.
Hráčska kariéra.
V drese Real Madrid debutoval v roku 1913. V roku 1917 vyhral s tímom Španielsky pohár, keď vo finále vyhral Real Madrid nad Arenas Guecho 2:1. Hráčsku kariéru ukončil v roku 1927.
Funkcionár v Reale Madrid.
V rokoch 1935 – 1940 pracoval ako sekretár klubu a v roku [1943] bol Santiago Bernabéu zvolený za predsedu Realu Madrid. Okamžite začal so svojím snom – výstavbou štadiónu a vyzdvihnutím Realu Madrid medzi svetové veľkokluby.
Od roku 1979 sa každé leto na jeho počesť uskutočňuje turnaj "Trofeo Santiago Bernabéu".
Majstrovstvá Európy v póle

Majstrovstvá Európy v póle sú najvyššie európske podujatie národných družstiev v jazdeckom póle, ktoré riadi Medzinárodná federácia póla (FIP). Ich história siaha do roku 1993, kedy sa vo Švajčiarsku konali prvé majstrovstvá Európy mužov. Ženy mali svoju premiéru až v roku 2017, vo Francúzsku. Majstrovstvá prebiehajú s 2-ročnou periodicitou. Najúspešnejším družstvom v mužskej kategórii je Anglicko, ktoré zvíťazilo na 6 turnajoch.
Bystré sedlo

Bystré sedlo môže byť:
Juraj Bohuš

Juraj Bohuš môže byť:
Juraj Bohuš (komunistický funkcionár)

Juraj Bohuš (* 16. apríl 1884 Veľká Lúka – † 16. september 1967 Bratislava) bol slovenský robotník a funkcionár KSČ.
Životopis.
Príležitostný robotník na okolí Lučenca, Zvolena, Banskej Bystrice a iných miestach Slovenska. Organizátor štrajkov, demonštrácií a iných foriem triednych bojov. Súdne stíhaný od novembra 1940 väznený v Ilave. Po oslobodení funkcionár straníckych orgánov a spoločenských organizácií. Člen OV KSČ vo Zvolene a Oblastného výboru KSČ v Banskej Bystrici.
Bystré sedlo (Vysoké Tatry)

Bystré sedlo (, , ) je sedlo vo Vysokých Tatrách v nadmorskej výške Nachádza sa v Soliskovom hrebeni, pod Furkotským štítom, medzi nim a Zadným bystrým hrbom.
Názov.
Meno mu pravdepodobne dali liptovskí pastieri. V Liptove hovorievali strmým svahom - "bystré".
Prvý prechod.
Prvý zaznamenaný prechod cez Bystré sedlo (z Furkotskej do Mlynickej doliny) uskutočnili dňa 5. augusta 1879 Emerich Kövi, slovenský priekopník turistiky, učiteľ Martin Róth a hájnik Peter Róth. Pomenovali ho "Lorencovým sedlom" na počesť vedúceho inžiniera krompašských železiarní, českého vlastenca a vynikajúceho tatranského horolezca Viktora Lorenca
Turistické trasy.
Cez sedlo do roku 1993 viedla žltá turistická trasa z Mlynickej doliny do Furkotskej doliny. Od roku 1993 vedie žltá trasa cez Bystrú lávku (), ktorá je položená asi 200 metrov južne.
Ernest Caban

Ernest Caban môže byť:
Ernest Caban (lyžiar)

Ernest Caban (* 24. september 1924, Banská Bystrica – † 16. marec 2000, Banská Bystrica) bol slovenský odbojár, komunistický funkcionár a športovec – lyžiar.
Životopis.
Študoval na gymnáziu v Banskej Bystrici. Účastník SNP a protifašistického odboja. Zaslúžil sa o rozvoj školstva, kultúry a osvety v Stredoslovenskom kraji. Tajomník pre ideologickú prácu KV KSS v Banskej Bystrici (19701975). Podpredseda SKNV v Banskej Bystrici (od roku 1975).
Lyžiar-bežec, pretekár za KSTL Banská Bystrica (40.roky 20. stor.), reprezentant Slovenska, účastník medzinárodných súťaží, atlét, dorastenecký majster Slovenska v behu na 800 a ; gymnasta.
Zakladateľ, priamy účastník, predseda organizačného výboru Bielej stopy SNP v Banskej Bystrici.
Medzinárodná federácia póla

Medzinárodná federácia póla (skr. FIP – "Federation of International Polo") je medzinárodná športová organizácia združujúca 85 národných pólových zväzov na celom svete, sídliaca v Beverly Hills, v USA. Na jej čele v súčasnosti stojí Argentínčan Eduardo Huergo. FIP je členom medzinárodných športových organizácií ARISF (Asociácia medzinárodných športových federácií uznaných MOV) a SportAccord (Generálna asociácia medzinárodných športových federácií).
História.
FIP vznikla v roku 1983 v argentínskom Buenos Aires. Medzi jej zakladajúcich členov patria Argentína, Brazília, Čile, Francúzsko, Kolumbia, Mexiko, Peru, Salvádor, Španielsko, Taliansko a Zimbabwe. Prvým vrcholným podujatím reprezentačných tímov boli majstrovstvá sveta v roku 1987. V roku 1996 sa FIP stáva členom ARISF. V súčasnosti (2011) patrí pod FIP 57 riadnych členov s cca 17 000 registrovanými hráčmi s licenciou.
Zóny FIP.
V rámci FIP existujú 4 geografické zóny, v ktorých sa nachádzajú členské zväzy. V každej zo zón súťažia reprezentačné tímy v kvalifikácii o možnosť zahrať si na majstrovstvách sveta. Každá zo zón má na čele vlastného ambasádora. Zóny:
Členské zväzy.
Európa:
Severná a Stredná Amerika:
Južná Amerika:
Ázia, Oceánia a Afrika:
A State of Trance

A State of Trance (často skracované na ASOT) je týždenná rádiová show, v ktorej hosťuje DJ Armin van Buuren a ktorá už má za sebou 999 epizód. Prvýkrát bola vysielaná v marci 2001 na rádiu ID&amp;T, v roku 2005 táto stanica zmenila žáner a show sa začala vysielať na mnohých rôznych staniciach.
Show má podobu dvojhodinového mixu, v ktorom hrá Armin hlavne trance a progresívny trance. Vybrané skladby sú počas programu ohlasované, aby boli podporení začínajúci autori. Show je vo svete obľúbená, tiež vďaka možnosti počúvaniu cez internetový streaming, a každý týždeň pritiahne viac ako 700 000 poslucháčov.
Kompilácie.
Armin van Buuren pravidelne vydáva mixované kompilácie na dvoch CD "A State of Trance".
Quai de l’Allier

Quai de l'Allier ("nábrežie Allier") je nábrežie v Paríži. Nachádza sa v 19. obvode. Nábrežie je pomenované podľa francúzskej rieky Allier.
Poloha.
Nábrežie vedie po pravom, východnom brehu kanála Saint-Denis. Začína na križovatke s Boulevard Macdonald, kde proti prúdu nadväzuje na Quai de la Charente, a končí na území mesta Aubervilliers, kde naň nadväzuje "Quai Gambetta".
Quai de la Charente

Quai de la Charente ("nábrežie Charente") je nábrežie v Paríži. Nachádza sa v 19. obvode. Nábrežie je pomenované podľa francúzskej rieky Charente.
Poloha.
Nábrežie vedie po pravom, východnom brehu kanála Saint-Denis. Začína pri krížení kanálov Saint-Denis a Ourcq a končí pri Boulevard Macdonald, kde naň nadväzuje Quai de l’Allier.
Quai de l’Oise

Quai de l'Oise ("nábrežie Oisy") je nábrežie v Paríži. Nachádza sa v 19. obvode. Nábrežie je pomenované podľa francúzskej rieky Oise.
Poloha.
Nábrežie vedie pozdĺž celého pravého, severného brehu kanála Ourcq. Začíná pri križovatke Rue de la Crimée a Place de Bitche, a končí pri krížení kanálov Ourcq a Saint-Denis, kde naň nadväzuje Quai du Lot vedúce pozdĺž kanála Saint-Denis.
Multiparadigmatický programovací jazyk

Multiparadigmatický programovací jazyk je programovací jazyk, ktorý podporuje viac ako jednu programovaciu paradigmu. Myšlienkou multiparadigmatického programovacieho jazyka je poskytnúť framework, v ktorom môžu programátori pracovať viacerými štýlmi, volne zlučovať konštrukty rozdielnych paradigmát. Hlavným cieľom týchto programovacích jazykov je poskytnúť programátorom najlepšie nástroje ku práci, ak pripustíme, že žiadna paradigma nerieši všetky problémy tou najjednoduchšou a najefektívnejšou cestou.
Quai du Lot

Quai du Lot ("nábrežie Lotu") je nábrežie v Paríži. Nachádza sa v 19. obvode. Nábrežie je pomenované podľa francúzskej rieky Lot.
Poloha.
Nábrežie vedie po ľavom, západnom brehu kanála Saint-Denis. Začína na križovatke s Boulevard Macdonald, kde oproti prúdu nadväzuje Quai de la Gironde, a končí na území mesta Aubervilliers, kde naň nadväzuje ulica "Chemin Latéral au Canal".
Quai de la Garonne

Quai de la Garonne ("nábrežie Garonny") je nábrežie v Paríži. Nachádza sa v 19. obvode. Je pomenované podľa francúzskej rieky Garonny.
Poloha.
Nábrežie vedie pozdĺž západného brehu kanála Rouvray. Začína pri ulici "Rue Germaine-Tailleferre" a končí pri ulici "Rue de Thionville", kde naň nadväzuje Quai de Metz.
Quai de Metz

Quai de Metz ("Metské nábrežie") je nábrežie v Paríži. Nachádza sa v 19. obvode. Je pomenované podľa francúzskeho mesta Metz.
Poloha.
Nábrežie vedie pozdĺž západného brehu kanála Rouvray. Začína pri ulici Rue de Thionville, kde naň nadväzuje Quai de la Garonne a končí pri spoločnom krížení s kanálmi Ourcq a Saint-Denis, kde naň nadväzuje Quai de la Marne vedúce pozdĺž kanála Ourcq.
Quai de la Marne

Quai de la Marne ("nábrežie Marny") je nábrežie v Paríži. Nachádza sa v 19. obvode. Nábrežie je pomenované podľa francúzskej rieky Marny.
Poloha.
Nábrežie vedie pozdĺž celého ľavého, južného brehu kanála Ourcq. Začína pri ulici Rue de la Crimée a končí pri krížení kanálov Ourcq a Saint-Denis, kde naň nadväzuje Quai de Metz vedúce pozdĺž slepého kanála Rouvray.
Darse du fond de Rouvray

Darse du fond de Rouvray je malý vodný kanál v Paríži. 
Začína južne od kruhového kríženia kanálov Ourcq, Saint-Denis a Villette v 19. obvode a končí asi o ďalej v ulici "Rue Adolphe-Mille". Je ohraničený na západe nábrežím Quai de Metz a Quai de la Garonne a na východe bývalými dielňami správy mestských kanálov na okraji Parc de la Villette. Na jeho začiatku sa nachádza otočný most. Kanál prišiel na začiatku 21. storočia rozsiahlou obnovou.
Seina v Paríži

Seina v Paríži je tradične významná geografická, hospodárska, dopravná i kultúrna súčasť hlavného mesta Francúzska. Rieka Seina rozdeľuje Paríž na dve nerovnaké časti. Väčšiu severnú, zvanú pravý breh a menšiu južnú, zvanú ľavý breh. Jej dĺžka na území mesta Paríž je takmer s hĺbkou medzi 3,40 a . Jej šírka sa pohybuje od 30 do 200 metrov. Hladina rieky je zároveň najnižším bodom v Paríži: nad morom. V Paríži sa cez Seinu klenie 37 mostov, z nich štyri sú určené výhradne pre chodcov a dva sú železničné. Niekoľko liniek metra a RER vedú i pod riekou. Ako prvá bola sprevádzkovaná linka 4 v roku 1908. Nábrežie Seiny je od roku 1991 zapísané na zozname svetového dedičstva UNESCO. Od roku 2008 na Seine existuje v rámci mestskej hromadnej dopravy riečna Voguéo. Najznámejšie turistické lode prevádzkuje Bateaux Mouches. Loď na vlnách sa dostala aj do znaku Paríža.
Štatistika.
Seina preteká Parížom v dĺžke . Najplytkejšia je pri moste National () a najhlbšia pri moste Mirabeau (). Najširšie koryto má neďaleko mosta Grenelle () a najužšia časť je len na Quai de Montebello. Priemerný prietok je /s, najvyšší prietok býva vo februári (/s), najnižší v auguste (/s). Rýchlosť toku je zhruba /h. Teplota vody sa pohybuje od 5,3 °C po 24,6 °C, priemer je 14,1 °C.
Dejiny.
Prítomnosť ľudí na brehoch Seiny je doložená z obdobia neolitu, v 90. rokoch boli totiž vo štvrti Bercy nájdené zvyšky lode a ďalších objektov. Najstaršia dochovaná pamiatka z Paríža, Pilier des Nautes (Stĺp prievozníkov), uložený v Národnom múzeu stredoveku dokladá, že plavba na Seine bola významná už v prvých rokoch rímskej nadvlády. V tejto dobe tiež vznikol pravdepodobne prvý most v Paríži, Petit-Pont, postavený na jednom z najužších miest Seiny, neskôr zničený a obnovený na rovnakom mieste. Od polovice 9. storočia trpel Paríž nájazdmi Normanov, ktorí sa k mestu plavili na lodiach po Seine. Prvýkrát sa objavili v marci 845 a odišli až po zaplatení výkupného 7 000 libier striebra. Ďalšie útoky nasledovali do konca 9. storočia. V roku 1170 udelil Ľudovít VII. cechu obchodníkov monopol na obchod na Seine. 9. augusta 1803 testoval Robert Fulton na Seine svoj parník.
Nábrežie Seiny.
Nábrežie pozdĺž Seiny v dnešnej podobe vznikalo už od 18. storočia. Nachádza sa tu veľa stavebných pamiatok a tento architektonický celok bol v roku 1991 zaradený na zoznam svetového dedičstva UNESCO. Okrem toho je nábrežie preslávené kníhkupcami zvanými bukinisti.
Pozdĺž brehov Seiny je veľa promenád pre chodcov, na časti pravého brehu bola v 70. rokoch 20. storočia postavená rýchlostná komunikácia. V nedeľu je táto nábrežná vozovka uzatvorená pre vozidlá a rezervované len pre chodcov, cyklistov a jazdcov na kolieskových a inline korčuliach. Od leta 2002 sa tu každý rok organizuje tzv. parížska pláž, kedy je nábrežie pokryté pieskom a doplnené stromami v kvetináčoch.
A State of Trance 2011

A State of Trance 2011 je ôsmy kompilačný album z kompilačnej série "A State of Trance" mixovaný a skompilovaný holandským DJom Arminom van Buurenom. Bol vydaný dňa 18. marca 2011 vydavateľstvom Armada Music.
Batizovské vodopády

Batizovské vodopády je séria ľadovcových kaskádových vodopádov na Batizovskom potoku vo Vysokých Tatrách. Batizovské vodopády začínajú v nadmorskej výške , asi 50 metrov južne od Batizovského plesa. Ku Batizovským vodopádom nevedie žiadna turistická vyznačená trasa, ale asi 300 metrov na východ od nich vedie červeno značená Tatranská magistrála.
Prístup.
Nad vodopádmi prechádza červeno vyznačená Tatranská magistrála od Popradského plesa na Sliezsky dom, z nej na západ od vodopádov odbočuje žlto vyznačená trasa do Vyšných Hágov.
Voie Georges-Pompidou

Voie Georges-Pompidou ("Cesta Georgese Pompidoua") je rýchlostná komunikácia v Paríži. Vedie cez celé mesto po pravom brehu rieky Seiny.
Poloha.
Cesta umožňuje rýchle spojenie medzi Porte du Point-du-Jour v juhozápadnej časti mesta a Porte de Bercy v juhovýchodnej. Ide o dvojprúdovú jednosmernú cestu v smere západ-východ (obojsmerná je len v časti 8. a 12. obvodu). Pôvodne bolo plánované postaviť podobnú cestu aj na ľavom brehu v opačnom smere východ-západ, ale bol vybudovaný len krátky úsek medzi Pont Royal a Quai Branly. Celková dĺžka je . Cesta vedie po naplavenine Seiny (asi ), na vyššom nábreží (asi ) a takmer pod zemou. Postupne prechádza cez 16., 8., 1., 4. a 12. obvod a vedie cez ulice Quai Saint-Exupéry, Avenue de New-York, Cours Albert-I, Cours la Reine, Quai des Tuileries, Quai Henri-IV, Quai de la Rapée a Quai de Bercy.
Dejiny.
Cesta vznikla v roku 1966, kedy bolo rozhodnuté spojiť niekoľko úsekov, aby boli dosiahnutý rýchly prejazd Parížom. Pôvodne sa nazývala jednoducho "Voie sur berge Rive Droite" (Cesta na nábreží pravého brehu), ale 3. februára 1976 bola pomenovaná na počesť Georgese Pompidoua, francúzskeho prezidenta, ktorý zomrel o dva roky skôr.
Rue Soufflot

Rue Soufflot ("Soufflotova ulica") je ulica v Paríži. Leží v 5. obvode v Latinskej štvrti. Ulice je pomenovaná po Jacquesovi Germainovi Soufflotovi (1713 – 1780), architektovi parížskeho Panteónu.
Poloha.
Ulica sa nachádza medzi Panteónom na Place du Panthéon a Luxemburskými záhradami na Boulevard Saint-Michel. Ulica smeruje od východu na západ a tvorí hranicu medzi administratívnymi štvrťami Sorbonne (párne čísla domov na severnej strane ulice) a Val-de-Grâce (nepárne čísla na južnej).
Dejiny.
Prvá časť ulice vznikla pri stavbe Panteónu a bola v roku 1760 otvorená k ulici Rue Saint-Jacques. V rokoch 1846 – 1876 bola predĺžená až k dnešnému "Boulevardu Saint-Michel". Toto rozšírenie bolo plánované od roku 1805. Ulica "Rue Soufflot" bola počas Francúzskej revolúcie premenovaná na "Rue du Panthéon-Français" a k svojmu pôvodnému názvu sa vrátila v roku 1807.
Sexy and I Know It

„Sexy and I Know It“ je skladba americkej electro-hopovej skupiny LMFAO. Bola vydaná ako tretí singel z ich albumu "Sorry for Party Rocking" dňa 16. septembra 2011. Skladbu napísali Stefan Kendal Gordy, Jamahl Listenbee, Erin Beck, G.M. Robertson, Kenneth Oliver a produkoval ju Party Rock.
Just a Dream

„Just a Dream“ je skladba amerického hip-hopového speváka Nellyho, z jeho šiesteho štúdiového albumu "5.0". Skladbu napísali Nelly, Rico Love, Jim Jonsin a Frank Romano, pričom Jonsin a Love produkovali skladbu. Skladba bola vydaná cez iTunes dňa 16. augusta 2010 celosvetovo vo forme digital download. Bola vydaná popri propagačnému singlu „Tippin' In da Club“. Dňa 6. októbra 2010 bola skladba certifikovaná na trojitú platinovú platňu cez RIAA.
Mazut

Mazut je neodparený zvyšok frakčnej destilácie ropy pri atmosférickom tlaku, ktorý sa ďalej destiluje pri zníženom tlaku. Táto vákuová destilácia umožňuje oddeliť zložky zmesi, ktoré sú nestabilné pri teplote varu pri atmosférickom tlaku. So zníženým tlakom sa teploty varu jednotlivých zložiek výrazne znižujú, čo umožňuje oddeliť jednotlivé zložky bez ich tepelnej degradácie. Vákuovou destiláciou sa z mazutu získavajú predovšetkým minerálne oleje a asfalt. Hustota mazutu sa pohybuje od 890 až 960 kg/m³ a jeho výhrevnosť je 41 500 až 45 000 kJ/kg (o 3 až 4% menšia ako výhrevnosť nafty).
Ilavská väznica

Väznica Ilava, oficiálne Ústav na výkon trestu odňatia slobody a Ústav na výkon väzby Ilava je väznica v Ilave patriaca pod správu Zboru väzenskej a justičnej stráže. Kapacita ústavu na výkon väzby je 135 miest, kapacita ústavu na výkon trestu 591 miest. V roku 1855 odkúpil priestory Ilavskej väznice Rakúsko-Uhorský štát a už od nasledujúceho roku plnili svoju terajšiu funkciu.
Majstrovstvá sveta v póle mužov 2011

Majstrovstvá sveta v póle mužov 2011 boli 9. majstrovstvá sveta v jazdeckom póle mužov. Bolo to najvyššie medzinárodné podujatie FIP v póle v roku 2011, ktoré sa konalo za účasti 10 tímov. Konalo sa od 10. – 21. októbra 2011 v San Luis, v Argentíne. Po druhýkrát sa tak konali majstrovstvá sveta v Argentíne, predtým sa tu organizoval turnaj MS 1987. Všetky zápasy sa hrali na štadióne Estancia Grande. Argentína získala svoj štvrtý titul, keď vo finále zvíťazila nad Brazíliou, čím sa dostala na prvé miesto v historických tabuľkách práve pred svojho finálového súpera. Bronzové Taliansko získalo svoju prvú medailu.
Veľká Kamenistá

Veľká Kamenistá (; ) je výrazný hôľnatý vrch v hlavnom hrebeni Západných Tatier na slovensko-poľskej hranici. Leží v závere Kamenistej doliny nad Podbanským, približne severovýchodne od Liptovského Hrádku. Má dva vrcholy a je turisticky neprístupný.
Poloha.
Nachádza sa na západe strednej časti Tatier, v podcelku Západné Tatry a ich časti Liptovské Tatry. Leží na slovensko-poľskej hranici, na pomedzí Žilinského kraja a Malopoľského vojvodstva. Východná a južná časť masívu patrí do katastra obce Pribylina v okrese Liptovský Mikuláš, severozápadná zasahuje na územie obce Kościelisko v Powiate tatrzańskom. Najbližším sídlom je južne situované Podbanské, severne sa v Poľsku nachádza obec Kościelisko a severovýchodne mesto Zakopané. Vrch sa nachádza v Tatranskom národnom parku v slovenskej i poľskej časti, no východná časť masívu je tiež súčasťou národnej prírodnej rezervácie Tichá dolina.
Opis.
Vrch leží v hlavnom hrebeni Západných Tatier, medzi Hlinským sedlom oddelenými Smrečinami () na severovýchode a Pyšným sedlom oddeleným Blyšťom () na západe. Na juh vybieha rázsocha Grešovo, severným smerom zasa Dolinczański Grzbiet. Východné svahy klesajú do Hlinského žľabu v doline Hliny, ktorou rovnomenným potokom odteká voda do Tichého potoka v povodí Váhu. Juhozápadne leží Kamenistá dolina, ktorou vodu z tejto časti hrebeňa odvádza do Belej Kamenistý potok. Severozápadne leží mohutná Pyszniańska dolina, ktorou voda odteká Pyszniańským potokom do Čierneho Dunajca.
Východne sa nachádzajú Smrečiny (), Poľská Tomanová (), Liptovská Tomanová (), Magura (), Veľká kopa (), Predný Holý vrch (), Veľká Brdárova grapa (), Hlina (), Brdárová zvonica () a Krížna (), južne Štíty (), Žerucha (), Holý vrch () a Kotlová (), západne Ježová (), Bystrá (), Blyšť (), Klin (), Končistá () a Zadni Ornak () a severne Ornak (), Kominiarski Wierch (), Stoly (), Wysoka Turnia () a Temniak (). Na vrchol nevedie značený turistický chodník. 
Lavínové žľaby.
Z Veľkej Kamenistej spadá viacero žľabov do doliny Závratský Jarok, ktorá zbiera sneh a lavíny padajúce z celého hrebeňa Hlina. Z vrcholu tiež spadajú viaceré žľaby na opačnú stranu, do Kamenistej doliny. Na poľskú stranu vedie len jeden významnejší lavínový žľab, a to do oblasti Dolinczanski Uplaz.
Výhľady.
Turisticky neprístupný hôľnato-skalnatý vrchol umožňuje kruhový rozhľad. Viditeľné sú mnohé vrcholy Západných a priľahlej časti Vysokých Tatier, okolité doliny a pri vhodných podmienkach aj Nízke Tatry a Oravské Beskydy.
Prístup.
Táto časť hrebeňa Liptovských Tatier ani vrchol Veľkej Kamenistej nie sú voľne turisticky prístupné. Do západne ležiaceho Pyšného sedla vedie hrebeňový chodník aj chodník z Podbanského.
Pazúr

Pazúr môže byť:
Rhabdodon

Rhabdodon (v preklade "vlnitý zub") je vyhynutý rod malého bylinožravého vtákopanvového dinosaura, žijúceho v období vrchnej kriedy (stupeň mástricht, asi pred 70 Ma) na území Európy (dnešné Španielsko, Francúzsko, Rakúsko a Rumunsko). Celkovo podobným zvieraťom bol zrejme aj jediný dinosaurus, známy podľa kostrových pozostatkov z Česka. Išlo o dinosaura podobného rodu Tenontosaurus.
Doyle Brunson

Doyle Brunson (* 10. august 1933, Longworth, Texas, USA – † 14. máj 2023, Las Vegas, Nevada) bol americký profesionálny hráč pokru, ktorý hral profesionálne vyše 50 rokov.
Kariéra.
V minulosti nebol poker spoločnosťou akceptovaný, čo nútilo Brunsona hrávať v ilegálnych kasínach, ktoré prevádzkovala väčšinou mafia. Sám priznal, že počas týchto hier sa neraz bál o život.
Pri cestách za pokrom sa stretol s Johnnym Mossom a Amarillom Slimom. Všetci traja spolu cestovali po Texase a vyhrávali značné finančné sumy. Neskôr však prehrali svoj spoločný 6-ciferný bankroll a ich profesionálne cesty sa rozdelili. Brunson sa aj s rodinou presťahoval z Texasu do Las Vegas, kde bol poker legálny.
Brunson sa stal pravidelným hráčom svetovej série – World Series of Poker - už od vzniku tohto turnaja v roku 1970. Ako prvý hráč na svete dokázal v turnajoch zarobiť 1 milión dolárov. Získal 10 WSOP náramkov a stráca len dva na rekord Phila Hellmutha. Taktiež je jediným zo štyroch hráčov, ktorým sa podarilo vyhrať Main Event WSOP série viackrát. Tieto úspechy sa mu podarili v roku 1976 a 1977. Obe výhry sa stali legendou, pretože ich vyhral s kombináciou 10 – 2, keď mu v obidvoch prípadoch prišiel full-house. Odvtedy je kartová kombinácia 10 – 2 známa pre pokrovú verejnosť jednoducho ako „Brunson“. Doyle Brunson je jeden z dvoch hráčov (spolu s Billom Boydom), ktorí vyhrali náramok WSOP v štyroch po sebe idúcich rokoch.
Spisovateľ.
Keďže Doyle Brunson stál pri pokrovom rozmachu, rozhodol sa pomôcť novým hráčom knihou "Super System", prvýkrát vydanou ešte v roku 1979. Táto kniha je dodnes považovaná za akúsi „bibliu“ pokru. V roku 2004 napísal jej pokračovanie pod názvom "Super System 2".
Majstrovstvá sveta v lakrose

Majstrovstvá sveta v lakrose je najvyššie medzinárodné podujatie národných družstiev v lakrose (vo field lakrose), ktoré riadi Medzinárodná lakrosová federácia (FIL). Jeho história siaha do roku 1967, kedy sa v Kanade konali prvé majstrovstvá sveta mužov, a potom v roku 1982 v Anglicku aj prvé majstrovstvá sveta žien. Prebiehajú so 4-ročnou periodicitou. Obidvom kategóriám dominujú družstvá Spojených štátov.
Do roku 2006 riadila mužské turnaje "International Lacrosse Federation" (ILF), ženské turnaje zasa "International Federation of Women's Lacrosse Associations" (IFWLA).
Boulevard Saint-Michel

Boulevard Saint-Michel je významný bulvár v Paríži na hranici 5. a 6. obvodu. Rozkladá sa od Pont Saint-Michel k "Avenue de l'Observatoire". Jeho meno je odvodené od kaplnky sv. Michala, ktorá sa nachádzala v kráľovskom paláci (dnes Justičný palác) na ostrove Cité. Hovorovo sa nazýva «Boul'Mich'», čo je skrátene "Boulevard Michel". Takto ho nazývali v minulosti antiklerikálni študenti.
Poloha.
Na severe je bulvár pokračovaním trasy od mosta Saint-Michel cez námestie Place Saint-Michel. Južná časť končí na námestí "Place Ernest-Denis", kde trasa pokračuje ako Avenue de l'Observatoire.
Dejiny.
Boulevard Saint-Michel dal vybudovať barón Haussmann v 19. storočí pri prestavbe Paríža rovnobežne s ulicou Rue Saint-Jacques, ktorá vyznačovala historickú osu zo severu na juh. Pôvodne sa jednalo o "Boulevard de Sébastopol", ktorý pretínal Paríž od severu k juhu. Začínal na pravom brehu rieky Seiny a pokračoval na druhej strane rieky pod názvom "Boulevard de Sébastopol rive gauche" (bulvár Sevastopol na ľavom brehu). V roku 1867 získal svoj súčasný názov.
Pretože sa nachádza v blízkosti Sorbonny, stal sa bulvár v máji 1968 jedným z hlavných miest pouličných bojov medzi políciou a študentmi. Viac ako mesiac bol zablokovaný barikádami a vozidlami poriadkovej polície.
Budovy.
Severná časť bulváru je rušnejšia, najmä vďaka mnohým kníhkupectvám a obchodom s odevmi. Sú tu veľké kníhkupectvá Gibert Joseph a Gibert Jeune. Ďalšie významné budovy na bulvári sú Hôtel de Cluny, Lycée Saint-Louis, École Mines ParisTech a univerzitné budovy. Bulvár tvor tiež východnú hranicu Luxemburských záhrad.
Pont amont

Pont amont ("Most proti prúdu") je železobetónový most cez rieku Seinu v Paríži. Je prvým mostom v meste po prúde rieky. Nachádza sa na juhovýchodnej hranici mesta, pri hranici miest Ivry-sur-Seine a Charenton-le-Pont. Spája 12. obvod na východe a 13. obvod na západe.
Je to cestný most slúžiaci automobilovej doprave a je súčasťou mestského obchvatu boulevard périphérique. So svojimi 270 metrami je druhým najdlhším mostom v Paríži. Je široký 42 metrov a vysoký . Bol postavený v rokoch 1967 – 1969.
Most nemá žiadne oficiálne meno. Označenie "amont" ("proti prúdu") získal z praktického dôvodu pre potreby dopravy a pre odlíšenie od Pont aval ("Most po prúde"), ktorý je tiež súčasťou mestského obchvatu.
Pont aval

Pont aval ("Most po prúde") je betónový most cez rieku Seinu v Paríži. Je posledným mostom v meste po prúde rieky. Nachádza sa na juhozápadnej hranici mesta, pri hraniciach s mestami Issy-les-Moulineaux a Boulogne-Billancourt. Spája 15. obvod na ľavom brehu a 16. obvod na pravom brehu.
Pont aval je cestný most slúžiaci automobilovej doprave a je súčasťou mestského obchvatu boulevard périphérique. So svojimi 312,5 metrami je najdlhším mostom v Paríži. Je široký 34,6 metrov (cesta , chodníky a stredový pás). Bol postavený v rokoch 1964 – 1968.
Most nemá žiadne oficiálne meno. Označenie "aval" ("po prúde") získal z praktického dôvodu pre potreby dopravy a pre odlíšenie do Pont amont ("Most proti prúdu"), ktorý je tiež súčasťou mestského obchvatu.
Pont de Bercy

Pont de Bercy ("Most Bercy") je most cez rieku Seinu v Paríži pre cestnú dopravu a pre linku 6 parížskeho metra. Spája 12. obvod na pravom brehu a 13. obvod na ľavom. Most je pomenovaný po parížskej štvrti Bercy ležiacej na pravom brehu.
Dejiny.
Most Bercy bol postavený v rokoch 1863 – 1864 na mieste iného mosta, ktorý už svojou nosnosťou nestačil. Prvý visutý most tu stál už od roku 1832, aby nahradil dovtedajšiu kompu. 
V roku 1904 bol most rozšírený o 5,5 metra, aby sa na ňom mohol vybudovať viadukt pre linku 6 parížskeho metra. V roku 1986 bolo rozhodnuté o ďalšom rozšírení mosta v jeho spodnej časti určenej pre cestnú dopravu. Stavebné práce začali v roku 1989 a skončili v roku 1992. Most bol rozšírený o ďalších 16 metrov.
Architektúra.
Na pôvodne murovanom moste s piatimi oblúkmi stojí murovaný viadukt pre linku metra. Pri poslednom rozšírení mosta bolo rozhodnuté zachovať jeho pôvodný štýl. Architekt Christian Langlois (1924 – 2007), špecialista na obnovu a rozšírenie starých budov, preto navrhol použiť železobetón, ktorý bol neskôr obložený kameňmi. Dĺžka mostu je 175 metrov, rozpätie oblúkov 29 metrov. Pôvodná šírka mosta bola 19 metrov, od roku 1992 je úžitková šírka 35 metrov a celková šírka 40 metrov.
Nexus Grunge Band

Nexus Grunge Band je slovenská rocková skupina, ktorú založil v roku 2003 gitarista skupiny Peter Ursík. V jej zostave bol druhý gitarista Dávid Marko, hráč na bicie nástroje Marek Bruncko a basgitarista Andrej Konuščik. Od leta 2008 hrá Nexus v zostave Peter Ursík, Marek Bruncko, Libor Cabejšek II. a Juraj Šimek. V roku 2009 začala kapela nahrávať svoj debutový album "Najnižší čas začať", ktorý bol vydaný v decembri 2010. Po návrate Juraja Šimka z Istanbulu skupina pokrstila CD v Smerr Pube v Žiline a teraz popri koncertovaní pripravuje materiál na nový playlist.
Pont Saint-Michel

Pont Saint-Michel ("Most svätého Michala") je cestný most cez rieku Seinu v Paríži. Spája ostrov Cité (4. obvod) a 5. obvod na ľavom brehu. Most bol pomenovaný podľa neďalekej kaplnky sv. Michala vo vtedajšom kráľovskom paláci na ostrove (dnes Justičný palác). 
Dejiny.
O výstavbe kamenného mostu rozhodol parížsky parlament v roku 1378 po dohode s kapitulou Notre-Dame a parížskymi mešťanmi. Stavba prebiehala v rokoch 1379 – 1387. Po svojom dokončení sa nazýval "Pont-Neuf" ("Nový most"), ktorý však nie je totožný so súčasným Pont Neuf. Po jeho dokončení boli na moste postavené domy. V roku 1408 most strhla povodeň a vzhľadom k nedostatku financií počas prebiehajúcej Storočnej vojny bol nový most postavený z dreva. V roku 1444 parížsky parlament rozhodol vyčleniť časť príjmov z pokút na opravu mosta. Súčasný murovaný most bol postavený v roku 1857.
Architektúra.
Stavbu projektovali Paul-Martin Gallocher de Lagalisserie a Paul Vaudrey. Most je murovaný s tromi oblúkmi, ktorých rozpätie je 17,20 m. Celková dĺžka mosta je 62 metrov a šírka 30 metrov (vozovka 18 m, dva chodníky 6 m).
Garland (Texas)

Garland je mesto v Dallas County v severovýchodnom Texase. Je to dvanáste naľudnatejšie mesto Texasu a v rámci Spojených štátov mu patrí 87. miesto. Garland je súčasťou aglomerácie Dallas-Fort Worth. Je miestom narodenia herca Mitchela Mussa.
Ekonomika.
V osemdesiatych rokoch malo mesto jedno z najnižších percent chudobných obyvateľov v krajine. V roku 2008 podľa CNN a money magazine bolo mesto na 67. mieste v Spojených štátoch medzi mestami, kde je najlepší život "Top Places to Live". Mesto má mnohoraký priemysel, významný je elektrotechnický, spracovanie ocele a výroba ťažobných zaradení, ďalej textilný – výroba klobúkov a mliekáreň. Nachádza sa tu vodný park Hawaiian Falls a niekoľko veľkých obchodných centier. V roku 2009 najväčšími zamestnávateľmi v meste boli:
Swedish House Mafia

Swedish House Mafia je švédska house skupina, ktorá pozostáva z troch DJov a producentov: Axwella, Steva Angella a Sebastiana Ingrossa. Skupina oficiálne vznikla koncom roka 2008 a ukončila svoje pôsobenie v roku 2013 na svojom poslednom koncerte UMF 2013.
Prvá produkcia, ktorá bola vydaná Axwellom, Stevom Angellom &amp; Sebastianom Ingrossom bola „Leave the World Behind“ a vokálne spolupracovala na nej Deborah Cox. Spoluprodukoval ju Laidback Luke a bola vydaná vydavateľstvom Axtone Records v roku 2009.
V roku 2010 skupina podpísala nahrávaciu zmluvu s vydavateľstvom EMI. Svoj prvý oficiálny singel „One (Your Name)“ vydala dňa 26. mája 2010, a dosiahla 7. miesto v rebríčku UK Singles Chart. Ďalší singel „Miami 2 Ibiza“, na ktorom spolupracoval Tinie Tempah, dosiahol 4. miesto v rebríčku UK Singles Chart v septembri 2010.
V roku 2010 skupina získala cenu MTV European Ballz v kategórii "Best Swedish Act".
V máji 2011 vydala Swedish House Mafia singel „Save the World“, na ktorom vokálne spolupracoval John Martin a dosiahol 10. miesto v rebríčku UK Singles Chart.
24. júna 2012 skupina na svojich webstránkach ohlásila, že ich súčasná tour bude ich poslednou spoločnou. Oficiálne sa rozišli 24. marca 2013 na Ultra Music Festival.
25. marca 2018 skupina ohlásila na Ultra Music Festival návrat, kde pri 20. výročí festivalu vystúpili ako prekvapenie.
Pont du Garigliano

Pont du Garigliano ("Most Garigliano") je cestný most cez rieku Seinu v Paríži. Spája 16. obvod na pravom brehu a 15. obvod na ľavom. Most bol pomenovaný podľa rieky Garigliano v Taliansku neďaleko Cassina, pri ktorom prebehla víťazná bitka v roku 1944.
Dejiny.
V rokoch 1863 – 1962 stál na tomto mieste murovaný viadukt. Mal dve poschodia, horné slúžilo železničnej doprave a spodné pre cestnú. Kvôli zvyšujúcej sa automobilovej doprave musel byť starý most odstránený a v rokoch 1963 – 1966 nahradený súčasnou stavbou. Most bol sprevádzkovaný 1. septembra 1966.
Architektúra.
Oceľový most je nesený dvomi betónovými piliermi v rozostupe 58 – 93 – 58 metrov. Celková dĺžka mostu je 209 metrov a šírka 26 metrov. Paluba mostu leží 18 metrov nad hladinou Seiny, čo je najviac v Paríži.
Pont Marie

Pont Marie je cestný most cez rieku Seinu v Paríži. Nachádza sa v 4. obvode, kde spája pravý breh a ostrov sv. Ľudovíta. Most bol pomenovaný po svojom staviteľovi, ktorým bol Christophe Marie. Je chránený ako historická pamiatka.
Dejiny.
Pont Marie je po Pont Neuf druhý najstarší most v Paríži. Po prvé bol postavený z dreva v rokoch 1614 – 1635 pri urbanizácii ostrova sv. Ľudovíta. Na moste stálo 50 domov. V roku 1658 zničila povodeň dva južné oblúky a 20 domov. V roku 1660 bol most obnovený. V roku 1677 začala stavba kamenného mosta na popud ministra Colberta. V roku 1769 bola na parížskych mostoch zakázaná výstavba domov a v roku 1786 boli stavby na tomto moste odstránené. V roku 1851 prešiel most rekonštrukciou a v roku 1887 bol zapísaný medzi historické pamiatky.
Architektúra.
Most je kamenný s piatimi oblúkmi, ktorých rozpätie je odlišné (14 – 18 m). Celková dĺžka mosta je 92 metrov a šírka 22,60 metrov (14,60 m vozovka a 4 metre každý chodník).
Nehrdzavejúca oceľ

Nehrdzavejúca oceľ (iné názvy antikorózna oceľ, koróziivzdorná oceľ, koróziovzdorná oceľ, korózii odolná oceľ, oceľ odolná proti korózii, ušľachtilá nehrdzavejúca oceľ; skôr neformálne inox [z fr.], antikoro, antikorová oceľ, staršie anticorro [posledné tri podľa obch. značky „Anticorro“ huty Poldi, patentovanej v roku 1910]; nesprávne "nerez, nerezová oceľ" [podľa hist. obchodnej značky „Nerez”], nesprávne "ušľachtilá oceľ") je oceľ vysoko legovaná chrómom, niklom, mangánom a prípadnými ďalšími prísadami (kremík, meď, molybdén, volfrám, niób, dusík a podobne). 
Je to oceľ vzdorujúca korózii. Je dôležitým konštrukčným materiálom zariadení pre chemický priemysel, potravinárstvo a najmä pre jadrovú techniku. 
Rozdelenie podľa zloženia:
Nerez

Nerez môže byť:
Pont Royal

Pont Royal ("Kráľovský most") je most cez rieku Seinu v Paríži. Spája 1. obvod na pravom brehu a 7. obvod na ľavom. Pont Royal bol postavený v rokoch 1685 – 1689 a je po Pont Neuf a Pont Marie tretím najstarším mostom v meste. Je zaradený medzi historické pamiatky.
Dejiny.
V roku 1632 bol v týchto miestach postavený drevený most "most Svätej Anny" na počesť Anny Rakúskej alebo "Červený most" ("pont Rouge") kvôli svojej farbe. Nahrádza dovtedajšiu kompu medzi Palais des Tuileries a ľavým brehom, kde dnes končí "Rue du Bac" (Prievoznícka ulica). Most mal pätnásť oblúkov, v roku 1649 bol prvýkrát opravený, o dva roky neskôr prestavaný, v roku 1654 vyhorel, v roku 1656 ho zničila povodeň. V roku 1660 bol znovu postavený, v roku 1673 spevnený, ale v roku 1684 opäť zničený pri povodni.
Nakoniec bol postavený most z kameňa, ktorý plne financoval kráľ Ľudovít XIV., preto sa nazýval "Kráľovský most". Stavba bola zahájená 25. októbra 1685 a dokončená 13. júna 1689. V 18. storočí bol obľúbeným miestom na konanie rôznych slávností.
Po Francúzskej revolúcii bol most premenovaný. V rokoch 1792 – 1804 sa nazýval "pont National" ("Národný most") a potom do roku 1814 "most Tuileries" podľa paláca na pravom brehu.
V roku 1939 bol vyhlásený za historickú pamiatku.
Architektúra.
Architektmi mosta boli Jacques Gabriel, Jules Hardouin Mansart a François Romain. Most je murovaný s piatimi oblúkmi, jeho celková dĺžka je 110 metrov a šírka 16 metrov. Na poslednom pilieri na každej strane rieky sú vyznačené úrovne parížskych povodní.
Inox

Inox môže byť:
Anticorro

Anticorro môže byť:
Netopier Bechsteinov

Netopier Bechsteinov alebo netopier veľkouchý ("Myotis bechsteinii") je rozšírený druh netopiera z čeľade netopierovité.
Rozšírenie a početnosť.
Žije v západnej a centrálnej Európe a v Malej Ázii po severný Irán.
Rozšírenie na Slovensku.
Na Slovensku je široko rozšírený, pravdepodobne vo všetkých lesnatých oblastiach.
Zo 429 mapovacích kvadrátov DFS sa celkovo vyskytol v 107 (24,9% rozlohy Slovenska):
Bionómia.
Žije najmä v lesoch, kde loví a obýva dutiny stromov.
Netopier veľký

Netopier veľký alebo staršie netopier obyčajný (lat. "Myotis myotis") je rozšírený druh netopiera z čeľade netopierovité.
Opis.
Hlava s telom má 6,5 – ; chvost 4,8 – ; výška 1,2 –  ; predlaktie 5,5 – ; hmotnosť 18 – 45 g, čo je pre porovnanie o niečo väčšia veľkosť ako má lastovička alebo myš. Rozpätie krídel je až . Z hornej strany je netopier veľký prevažne sivohnedý a zo spodnej strany sivobiely. Jeho srsť je krátka.
Rozšírenie a početnosť.
Žije v západnej Eurázii, Blízkom Východe a v Severnej Afrike.
Rozšírenie na Slovensku.
Na Slovensku je široko rozšírený a je zákonom chránený. Žije najmä v pahorkatinách, lesoch a v podkroviach, zriedkavo v podzemí.
Zo 429 mapovacích kvadrátov DFS sa celkovo vyskytol v 308 (71,4% rozlohy Slovenska):
Výskyt.
V severnej časti Európy žije netopier veľký prevažne iba v ľudských obydliach, zatiaľ čo na juhu obýva podzemné priestory. Svoje hniezda si v obydliach buduje na povalách starých domov, pivniciach a štôlňach. V dobe letných mesiacov vytvára kolónie v miestach, kde nie je prievan. Niektoré kolónie majú až 1 000 jedincov. Miesta pre letné a zimné kolónie sú od seba veľmi vzdialené – až . Veľké zimné kolónie sú spoločné pre samce i samice a po zimnom spánku sa obe pohlavia rozdeľujú. Samce a nedospelé jedince žijú samotársky. Na obdobie zimného spánku vyhľadáva oblasti, kde by mohol osamote prezimovať. Ide o miesta, ktoré nepremŕzajú a ktoré sa môžu nachádzať aj niekoľko sto kilometrov ďaleko od letných lovíšť.
Potrava.
Netopier loví za tmy približne vo výške okolo 5 až 8 metrov. Väčší hmyz, živí sa najmä nočnými motýlmi a chrobákmi, ktoré lokalizuje pomocou ultrazvuku.
Rozmnožovanie.
K páreniu jedincov dochádza dvakrát do roka v období jesene a jari, keď nasleduje gravidita, ktorá trvá približne 60 – 70 dní. Mláďa sa rodí väčšinou jedno a počas 40 – 50 dní je schopné lietať. Samostatné sa stáva približne po dvoch mesiacoch života.
Netopiere veľké sa pária na jeseň a v zime. Oplodnené vajíčko však vzápätí ustrnie vo svojom vývoji a pokračuje v ňom až nasledujúcu jar. Pri párení samec ovinie samičku krídlami a hryzením ju donúti zotrvať na mieste. Toto „objatie“ môže trvať niekedy aj tri hodiny a často v ňom dvojica netopierov zotrváva aj potom, čo celá kolónia odletí na večerný lov. Okolo každého samca sa zhromaždí niekoľko samíc, niekedy aj desať až pätnásť, ktoré sú prilákané pachom sekrétu vylučovaným lícnymi žľazami. Na začiatku leta je hlavnou úlohou samíc nájsť vhodné miesto pre odchov mláďat. Dôležité je, aby tu cez deň bolo dostatočne teplo. Každý rok počas júna až júla rodí samica jediné mláďa, ktoré je spočiatku slepé a holé, s ružovou kožou. Jeho hlavnou starosťou je pevne sa držať matkinej srsti. Ak spadne na zem, väčšinou zomiera a je potravou pre predátorov. Vo veku troch týždňov je už natoľko vyspelé, že môže samo lietať. Pôrod, dojčenie a odchov mláďaťa sú pre matku náročné. Potom čo je mláďa odstavené, musí sa samica snažiť čo najrýchlejšie nabrať späť stratenú hmotnosť. Len tak má šancu prečkať nadchádzajúcu zimu.
Myš domová

Myš domová (staršie zriedkavo aj myš domáca; lat. "Mus musculus") je významný druh z čeľade myšovité. Prirodzene obýva Euroáziu a severnú Afriku. Človekom bola zavlečená na ďalšie kontinenty a ostrovy. Výskyt na Slovensku bol doložený na 71 % územia.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 306 (71 % rozlohy Slovenska, do roku 1964 len v 95, 22 %) v nadmorských výškach 100 (Borša) – (Štrbské Pleso).
Spôsob života.
Myš domová je malý všežravý hlodavec aktívny najmä za súmraku a v noci, žijúci v menších spoločenstvách. Je zvyčajne veľká 72 až 100 mm, váži 9 až 30 g. Zvyčajne sa dožíva veku 1 až 2 roky. Rozmnožuje sa 4 až 8 krát ročne, pričom v jednom vrhu je zvyčajne 4 - 9, niekedy až 14 mláďat. Vďaka tomu sa môžu veľmi rýchlo premnožiť. Ako divé zviera žije myš domová najmä v ľudských obydliach, pričom spôsobuje škody na úrode a uskladnených potravinách rozhrýzaním a znečisťovaním trusom. Myši žijúce vo voľnej prírode zhromažďujú v podzemných skrýšach zásoby semien. Tieto voľne žijúce jedince sa na zimu zvyčajne sťahujú do blízkosti ľudských obydlí, kde nájdu dostatok potravy. Myš bola domestikovaná aj ako domáce zviera.
V laboratóriách patrí medzi najdôležitejšie modelové organizmy v medicíne a biológii. Je to najčastejšie geneticky modifikovaný cicavec. 
Galéria
Tchor tmavý

Tchor tmavý alebo staršie tchor obyčajný (lat. "Mustela putorius, Putorius putorius") je druh z čeľade lasicovité. Je rozšírený v západnej Eurázii a v Severnej Afrike. Býva tmavohnedej farby s bledým podbruškom a čiernou masou na tvári. Jeho domestikovaný poddruh sa volá fretka domáca. Výskyt na Slovensku bol doložený na 37,6 % územia.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 162 (37,6 % rozlohy Slovenska, do roku 1964 len v 55, 12,8 %) v nadmorských výškach 100 (Veľký Horeš) – (v Tatrách). Obýva skoro všetky nižšie položené oblasti, najmä od 100 - .
Potrava.
Živí sa hlodavcami.
Zajac poľný

Zajac poľný alebo zriedkavo zajac obyčajný ("Lepus europaeus") je druh zajaca a pôvodný druh zo severnej, centrálnej, západnej Európy a západnej Ázie. Ako originálny druh sa dnes však vyskytuje napr. aj na území Južnej Ameriky alebo v Austrálii. Výskyt na Slovensku bol doložený na 72,8 % územia. Jeho prirodzeným biotopom sú otvorené krajiny, predovšetkým polia, lúky, okraje lesov, kde je vďaka svojmu hnedému sfarbeniu veľmi dobre maskovaný.
Väčšina ľudí stále nesprávne zaraďuje zajaca medzi hlodavce. V súčasnosti patrí do zvláštneho rodu zajace.
Stavba tela.
Zajac poľný dorastá 50 –  a dosahuje hmotnosť medzi 2,5 – . Je veľmi zdatným bežcom, bežne behá /hod a pri nebezpečenstve krátko až /hod a dobre kľučkuje. Pretože má predné nohy oproti zadným krátke, je rýchlejší pri behu do kopca, ako dole. Má dlhé, na koncoch tmavé uši.
Vzhľad.
Je žltohnedej až hnedosivej farby s krátkym čiernym chvostom s bielou špičkou a dlhými ušami. Práve tieto, v pomere s telom obrovské ušnice mu umožňujú veľmi dobre počuť. Okrem sluchu má aj veľmi dobre vyvinutý hmat a čuch. Trošku horšie už je to so zrakom, ale aj tak vidí veľmi dobre. Hlavne za šera a tmy. Tento druh je okrem iného zaujímavý aj stavbou svojho tela. Zadné nohy má oveľa silnejšie a dlhšie ako predné. Je to teda veľmi dobrý skokan.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 314 (72,8 % rozlohy Slovenska, do roku 1964 len v 75, 17,4 %) v nadmorských výškach 100 – (pod Rakúskou Poľanou v Belianskych Tatrách).
Rozmnožovanie a spôsob života.
Zajac poľný žije samotársky, v malých skupinách sa zajace združujú len v dobe párenia, to začína prevažne vo februári, ale počas teplého počasia aj v januári alebo v decembri a trvá až do augusta alebo do septembra. Ak teda vidíme na poli pobehovať viac zajacov, prvý z nich je októbrová zajačica a za ňou sprievod zajacov. Gravidita trvá približne 42 dní a zajačica rodí 2 až 4 mláďat. Mláďatá sa rodia plne osrstené a na rozdiel od mláďat králika divého vidia. Mláďatá sú krátko po narodení schopné behať a za 4 týždne sa dokážu osamostatniť. Každá zajačica za rok odrodí 7 až 10 zajačikov. Mnoho z nich však uhynie, a tak za rok prežijú len 2 až 4.
Je bylinožravý, cez leto požiera najmä rôzne byliny, zvyšky plodín po zbere, cez zimu ohrýza aj konáre a na jar vyhľadáva aj mladé púčiky. Svoje územie si značkuje sekrétom.
Medzi jeho prirodzených predátorov patrí najmä orol a mäsožravé dravce, napr. líška alebo vlk.
Vďaka novým poľnohospodárskym postupom na území mnohých európskych štátov, jeho populácia v minulých rokoch drasticky klesla. Skôr dochádzalo k jeho premnoženiu, hustota bola až 2 000 zajacov na 1 000 hektárov a dokázal tak pôsobiť veľké škody poľnohospodárom a lesníkom.
Majstrovstvá Európy v lakrose

Majstrovstvá Európy v lakrose sú najvyššie európske medzinárodné podujatie národných družstiev vo field lakrose, ktoré riadi Európska lakrosová federácia (ELF). Ich história siaha do roku 1995, kedy sa v Česku konali prvé majstrovstvá Európy, vtedy ešte len v mužskej kategórii; o rok neskôr sa hralo už aj v ženskej kategórii. Od roku 2012 prebiehajú so 2-ročnou periodicitou. V rokoch 2004 do 2012 sa organizoval mužský i ženský turnaj spolu, vzhľadom na rastúci počet družstiev sa ale ELF rozhodla opätovne oddeliť obe kategórie. V oboch kategóriách získali najviac víťazstiev družstvá Anglicka.